
1. [bookmark: _Toc462657743][bookmark: _Toc115085847]UVOD
Općina Hlebine izrađuje Plan upravljanja imovinom u vlasništvu Općine Hlebine. Plan se izrađuje za razdoblje od godinu dana. Donošenje Godišnjeg plana upravljanja utvrđeno je člancima 15. i 19. Zakona o upravljanju državnom imovinom (»Narodne novine«, broj 52/18 i 155/23).
Navedenim godišnjim planom obuhvatit će se i ciljevi, smjernice i provedbene mjere upravljanja pojedinim oblikom imovine u vlasništvu Općine Hlebine u svrhu provođenja Strategije.
Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Općine Hlebine i generirati gospodarski rast kako bi se osigurala kontrola, javni interes i pravično raspolaganje imovinom u vlasništvu Općine Hlebine.
Strategija upravljanja imovinom u vlasništvu Općine Hlebine za razdoblje od 2020. do 2026. godine, Plan upravljanja imovinom u vlasništvu Općine Hlebine i Izvješće o provedbi Plana upravljanja, tri su ključna i međusobno povezana dokumenta upravljanja i raspolaganja imovinom. Strategijom upravljanja imovinom u vlasništvu Općine Hlebine za razdoblje od 2020. do 2026. godine (dalje u tekstu: Strategija) određeni su srednjoročni ciljevi i smjernice upravljanja imovinom uvažavajući pri tome gospodarske i razvojne interese Općine Hlebine. Planovi upravljanja imovinom u vlasništvu Općine Hlebine usklađeni su sa Strategijom, a sadrže detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Općine Hlebine.
Pobliži obvezni sadržaj Plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 24/14). Izvješće o provedbi Plana, kao treći ključni dokument upravljanja imovinom, dostavlja se do 30. rujna tekuće godine za prethodnu godinu Vijeću Općine Hlebine na usvajanje.
Upravljanje imovinom kao ekonomski proces podrazumijeva evidenciju imovine, odnosno uvid u njen opseg i strukturu, računovodstveno priznavanje i procjenu njene vrijednosti, razmatranje varijantnih rješenja uporabe imovine, odlučivanje o uporabi, i analizu mogućnosti njene utrživosti u kratkom i dugom roku, odnosno upravljanje učincima od njene uporabe. Upravljanje nekretninama odnosi se na provedbu postupaka potrebnih za upravljanje nekretninama, sudjelovanje u oblikovanju prijedloga prostornih rješenja za nekretnine, tekućeg i investicijskog održavanja nekretnina, reguliranje vlasničkopravnog statusa nekretnine, ustupanje nekretnina na korištenje ustanovama i pravnim osobama za obavljanje poslova od javnog interesa te obavljanje drugih aktivnosti i poslova u skladu s propisima koji uređuju vlasništvo i druga stvarna prava.
[bookmark: page4]Raspolaganje imovinom podrazumijeva sklapanje pravnih poslova čija je posljedica prijenos, otuđenje ili ograničenje prava vlasništva u korist druge pravne ili fizičke osobe, kao što su prodaja, darovanje, osnivanje prava građenja, osnivanje prava služnosti, zakup, najam, razvrgnuće suvlasničkih zajednica, zamjena, koncesija, osnivanje prava zaloga na imovini ili na drugi način te davanje imovine na uporabu. Temeljni cilj Strategije jest učinkovito upravljati svim oblicima imovine u vlasništvu Općine Hlebine prema načelu učinkovitosti dobroga gospodara. U tu svrhu potrebno je aktivirati nekretnine u vlasništvu Općine Hlebine i staviti ih u funkciju gospodarskoga razvoja.
Godišnji plan upravljanja imovinom Općine Hlebine za 2026. godinu, predstavlja dokument u kojem se putem mjera, projekata i aktivnosti razrađuju elementi strateškog planiranja postavljeni u Strategiji upravljanja imovinom Općine Hlebine za razdoblje od 2020. do 2026. Nadalje, za predložene aktivnosti u okviru Plana definiraju se pokazatelji rezultata, mjerne jedinice za pokazatelje rezultata, kao i polazne i ciljane vrijednosti mjernih jedinica.
Plan upravljanja određuje kratkoročne ciljeve i smjernice upravljanja imovinom Općine Hlebine, te provedbene mjere u svrhu provođenja Strategije, mora sadržavati detaljnu analizu stanja upravljanja pojedinim oblicima imovine u vlasništvu Općine Hlebine i godišnje planove upravljanja pojedinim oblicima imovine u vlasništvu Općine Hlebine i to:
1.1. [bookmark: _Toc115085848]GODIŠNJI PLAN UPRAVLJANJA TRGOVAČKIM DRUŠTVIMA U (SU)VLASNIŠTVU OPĆINE HLEBINE 
Trgovačka društva kojima je osnivač i (su)vlasnik Općina Hlebine važna su za zapošljavanje, znatno pridonose cjelokupnoj gospodarskoj aktivnosti i pružaju usluge od javnog interesa s osobinama javnog dobra. Unatoč svom specifičnom karakteru, ona moraju prilagoditi svoju organizaciju i poslovanje izazovu konkurencije te učinkovito poslovati, a sve u skladu s principima tržišnog natjecanja.
Bitna smjernica u Strategiji upravljanja imovinom koja se odnosi na trgovačka društva u (su)vlasništvu Općine Hlebine je unapređenje korporativnog upravljanja i vršenje kontrola Općine Hlebine kao (su)vlasnika trgovačkog društva. Odgovornost za rezultate poslovanja trgovačkih društava u (su)vlasništvu Općine Hlebine uključuje složen proces aktivnosti uprava i nadzornih odbora, upravljačkih prava i odgovornosti.
Općina Hlebine u okviru upravljanja vlasničkim udjelom trgovačkih društava obavlja sljedeće poslove:
· kontinuirano prikuplja i analizira izvješća o poslovanju dostavljena od trgovačkih društava,
· sukladno Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednici Uprava trgovačkih društava u (su)vlasništvu Općine Hlebine do 31. ožujka tekuće godine za prethodnu godinu dostavljaju načelniku Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana.

[bookmark: _Toc115086319]Tablica 1. Trgovačka društva u (su)vlasništvu Općine Hlebine
	Trgovačko društvo
	Sjedište društva
	OIB
	Temeljni kapital
u €
	Ukupni prihodi
2024. (u €)
	Dobit/gubitak
2024. (u €)
	Broj zaposlenih
2024.
	% vlasništva

	GLAS PODRAVINE d.o.o. 
	Matije Gupca 2, 48000 Koprivnica
	25232881495
	762.426,17
	    130.399,57	
	   -98.885,27	
	5
	5,17

	DRAVA-KOM d.o.o.
	Novigradska ulica 67, 48326, Virje
	76436491875
	82.170,00
	956.998,53
	2.241,23
	17
	11,92


[bookmark: _Toc115086320]Tablica 2. Registar imenovanih članova nadzornog odbora
	Trgovačko društvo
	Sjedište društva
	Nadzorni odbor
	Uprava/Osoba za zastupanje

	GLAS PODRAVINE d.o.o.
	Matije Gupca 2, 48000 Koprivnica
	Nadzorni odbor nije ustrojen.
	Ivica Šubara, OIB: 45312331216, Đurđevac, Starogradska 12A

	DRAVA-KOM d.o.o.
	Novigradska ulica 67, 48326, Virje
	Nadzorni odbor nije ustrojen.
	Goran Gregurek, OIB: 29565857918 
Križevci, Potočka ulica 108

1.2. [bookmark: _Toc115085849]GODIŠNJI PLAN UPRAVLJANJA I RASPOLAGANJA POSLOVNIM PROSTORIMA U VLASNIŠTVU OPĆINE HLEBINE
Poslovni prostori su, prema odredbama Zakona o zakupu i kupoprodaji poslovnog prostora (»Narodne novine«, broj 125/11, 64/15, 112/18 i 123/24), poslovne zgrade, poslovne prostorije, garaže i garažna mjesta.
Ciljevi upravljanja i raspolaganja poslovnim prostorima u vlasništvu Općine Hlebine jesu sljedeći:
1. [bookmark: _Hlk55475989]Općina Hlebine mora na racionalan i učinkovit način upravljati poslovnim prostorima na način da oni poslovni prostori koji su potrebni Općini Hlebine budu stavljeni u funkciju koja će služiti njegovom racionalnijem i učinkovitijem funkcioniranju. Svi drugi poslovni prostori moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem;
2. Ujednačiti standarde korištenja poslovnih prostora.
[bookmark: _Toc55461758][bookmark: _Toc115086321]Tablica 3. Podaci o poslovnim prostorima u zakupu u vlasništvu Općine Hlebine
	Zakup poslovnog prostora u vlasništvu Općine Hlebine

	Udruge

	
Prostor
	Površina u m²
	Namjena

	Nogometni klub 
»LIPA«
Ulica bana Josipa Jelačića 47B,
Hlebine
kč.br. 747
 k.o. Hlebine
	581
	Poslovni prostor za potrebe rada NK.
Napomena: Najam se utvrđuje sukladno posebnoj Odluci Općinskog vijeća i sklopljenog ugovora o korištenju sportske građevine



Aktivnosti koje će se provoditi na području upravljanja i raspolaganja poslovnim prostorima: 
1.	Pratiti istek ugovora o zakupu koji su sklopljeni za poslovne prostore dane u zakup. Ugovori o zakupu sklopljeni su za razdoblje do 5 godina, a u 2026. godini Općina će nove natječaje za zakup poslovnih prostora raspisati ovisno o raspoloživim kapacitetima postojećih i izvršiti ugovaranje prema eventualnim potrebama reguliranja ugovornog odnosa s postojećim korisnicima putem aneksa/dopune ugovora o zakupu.
Rok izvršenja – kontinuirano.
2.	Za poslovne prostore za koje je utvrđena potreba i namjena davanja na korištenje udrugama i društvima, u 2026. godini će se raspisati i provesti natječaj za davanje na korištenje poslovnih prostora za rad udruga od interesa za Općinu, sukladno Zakonu o udrugama (,,Narodne novine'' broj 74/14, 70/17, 98/19, 151/22), Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (,, Narodne novine'' broj 26/15 i 37/21).
Rok izvršenja: lipanj 2026. 
3.	Za sve poslovne prostore potrebno je kontinuirano praćenje postojećeg stanja, te kontinuirano voditi brigu o njihovom tekućem održavanju.
Rok izvršenja: kontinuirano tijekom 2026. godine 
Zakonski propisi, akti i dokumenti kojima je uređeno upravljanje i raspolaganje poslovnim prostorima u vlasništvu Općine:
-	Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 52/25),
-	Zakon o zakupu i kupoprodaji poslovnog prostora („Narodne novine“ broj 125/11., 64/15. i 123/24.),
[bookmark: _Toc115085850]-	Odluka o zakupu i kupoprodaji poslovnog prostora u vlasništvu Općine Hlebine („Službeni glasnik Koprivničko-križevačke županije“ broj 4/24).

1.3  GODIŠNJI PLAN UPRAVLJANJA I RASPOLAGANJA GRAĐEVINSKIM ZEMLJIŠTEM U VLASNIŠTVU OPĆINE HLEBINE 
Građevinsko zemljište je, prema odredbama Zakona o prostornom uređenju (»Narodne novine«, broj 153/13, 65/17, 114/18, 39/19, 98/19, 67/23), zemljište koje je izgrađeno, uređeno ili prostornim planom namijenjeno za građenje građevina ili uređenje površina javne namjene.
Građevinsko zemljište čini važan udio nekretnina u vlasništvu Općine Hlebine koji predstavlja veliki potencijal za investicije i ostvarivanje ekonomskog rasta. Aktivnosti u upravljanju i raspolaganju građevinskim zemljištem u vlasništvu Općine Hlebine podrazumijevaju i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem u zakup zemljišta te kupnjom nekretnina za korist Općine Hlebine, kao i drugim poslovima u vezi sa zemljištem u vlasništvu Općine Hlebine ako upravljanje i raspolaganje njima nije u nadležnosti drugog tijela.
[bookmark: _Toc493760184][bookmark: _Toc15323798][bookmark: _Toc54258667][bookmark: _Toc115086323]	U portfelju nekretnina u vlasništvu Općine Hlebine udio čini građevinsko zemljište koje predstavlja potencijal za investicije i ostvarivanje ekonomskog rasta. Građevinsko zemljište podijeljeno je na izgrađeno i neizgrađeno građevinsko zemljište.

	Izgrađena građevinska zemljišta su:
	
	-	upisano u zk.ul.br. 2240, k.o. Hlebine, k.č.br. 539, kuća i dvorište površine 764 m2, na 
adresi Hlebine, Ulica bana Josipa Jelačića 40,
	Na navedenoj nekretnini je uklonjena građevina koja je ranije postojala te je navedenim uklanjanjem omogućena izgradnja novih građevina na izgrađenom građevinskom zemljištu.
		- upisano u zk.ul.br. 2510, k.o. Hlebine, k.č.br. 1237, dvorište površine 3230 m2 
	Navedeno zemljište je predviđeno za gradnju ustanove školskog odgoja na temelju Ugovora o osnivanju prava građenja koji je sklopljen sa Koprivničko-križevačkom županijom kao osnivačem ustanove, provedba predmetnog Ugovora kao i izgradnja i raspolaganje sa nekretninom su predviđeni za kasnije razdoblje. 
	Također je kao izgrađeno građevinsko zemljište navedena spomen kuća Krste Hegedušića kao: - upisano u zk.ul.br. 4662, k.o. Hlebine, k.č.br. 986, izgrađeno zemljište površine 153 m2, izgrađeno zemljište površine 22 m2, izgrađeno zemljište površine 50 m2 i dvorište površine 1425 m2, na adresi Hlebine, Krste Hegedušiča 44 i odnosna nekretnina se koristi kao spomen kuća i kao zgrada predškolskog odgoja stoga je posebna pažnja na tekućem održavanju iste.
	Rok: kontinuirano

	Neizgrađeno građevinsko zemljište odnosi se na  pripadajuće vrtove i dvorišta odnosnih nekretnina koje su u vlasništvu Općine, a konkretno se odnose na:
	- upisano u zk.ul.br. 4596, k.o. Hlebine, k.č.br. 26/1, dvorište površine 579 m2, na adresi Hlebine, Stjepana Radića 13A/13B, k.č.br. 26/2,  park površine 219 m2 i dvorište površine 500 m2 na adresi Hlebine, Trg Ivana Generalića 16, k.č.br. 842, dvor u mjesnoj rudini površine 103 m2, na adresi Hlebine, Ljudevita Gaja 30B, k.č.br. 843/1, dvorište površine 152 m2, na adresi Hlebine, Ljudevita Gaja 30A te k.č.br. 843/2, dvorište površine 31 m2, na adresi Hlebine, Ljudevita Gaja 30A.
	- upisano u zk.ul.br. 4498, k.o. Hlebine, k.č.br. 32, dvorište površine 2992 m2, na adresi Hlebine, Trg Ivana Generalića 14 i 15.
	- upisano u zk.ul.br. 9316, k.o. Hlebine, k.č.br. 995, K.Hegedušića-kuća i dvorište površine 219 m2, na adresi Hlebine, Krste Hegedušića 52.
	- upisano u zk.ul.br. 6482, k.o. Hlebine, k.č.br. 996, K.Hegedušića-kuća i dvorište površine 201 m2, na adresi Hlebine, Krste Hegedušića 54.
	Raspolaganje navedenim nekretninama  će se vršiti prema potrebi i odredbama Odluke o  načinu raspolaganja, korištenja i upravljanja nekretninama i vrijednosnim papirima u vlasništvu Općine Hlebine („Službeni glasnik Koprivničko-križevačke županije“ broj 14/19), a za 2026. godinu nisu predviđeni novi natječaji za kupoprodaju ili najam ovih nekretnina.     
	Za građevinsko zemljište za koje nisu riješeni imovinsko-pravni odnosi planira se dalje rješavanje imovinsko-pravnih odnosa te ažuriranja vrijednosti imovine temeljem procjena ovlaštenih sudskih vještaka za procjenu nekretnina.
	Općina također nadalje planira pokretati postupke za ostvarivanje prihoda od prava služnosti, što predstavlja ograničeno stvarno pravo na nečijoj nekretnini, gdje vlasnik, u ovom slučaju Općina, ovlašćuje nositelja da se na određeni način služi tom nekretninom, što je vlasnik te nekretnine dužan trpjeti ili zbog toga nešto propuštati.
Tablica 4. Popis katastarskih čestica građevinskog zemljišta u vlasništvu Općine Hlebine
	Građevinske čestice – k.o. Hlebine

	Katastarska općina
	Broj katastarske čestice
	Površina u m²

	Hlebine
	1237
	3230

	Hlebine
	986
	1592

	Hlebine
	26/1
	579

	Hlebine
	26/2
	719

	Hlebine
	842
	103

	Hlebine
	843/1
	152

	Hlebine
	843/2
	31

	Hlebine
	32
	2992

	Hlebine
	6
	672

	Hlebine
	7
	903

	Hlebine
	539
	764

	Hlebine
	995
	219

	Hlebine
	996
	201


1.3.2 [bookmark: _Toc115085852]NERAZVRSTANE CESTE
Prema Zakonu o cestama (»Narodne novine«, broj 84/11, 22/13, 54/13, 148/13, 92/14, 110/19, 144/21), nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim Zakonom i drugim propisima, a koje nisu razvrstane kao javne ceste u smislu navedenog Zakona. Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. Nerazvrstane ceste se ne mogu otuđiti iz vlasništva jedinice lokalne samouprave niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela jedinice lokalne samouprave, pod uvjetima da ne ometaju odvijanje prometa i održavanje nerazvrstane ceste. Dio nerazvrstane ceste namijenjen pješacima (nogostup i slično) može se dati u zakup sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstanih cesta. Nerazvrstane ceste upisuju se u zemljišne knjige kao javno dobro u općoj uporabi i kao neotuđivo vlasništvo jedinice lokalne samouprave.
[bookmark: _Toc26270658][bookmark: _Hlk41384347]Općina Hlebine donijela je sljedeće akte koje se odnose na nerazvrstane ceste:
· Odluka o nerazvrstanim cestama na području Općine Hlebine (»Službeni glasnik Koprivničko - križevačke županije«, broj 06/14. i 18/23.).
Registar nerazvrstanih cesta Općine je ustrojen unutar Evidencije komunalne infrastrukture Općine Hlebine kao i u registru imovine Općine Hlebine te sadržava podatke o vrsti nerazvrstane ceste, nazivu nerazvrstane ceste, katastarskim oznakama i duljini nerazvrstane ceste.
[bookmark: _Toc115085853]1.4. GODIŠNJI PLAN UPRAVLJANJA I RASPOLAGANJA NOGOMETNIM IGRALIŠTEM U VLASNIŠTVU OPĆINE HLEBINE
Prema odredbama Zakona o sportu (»Narodne novine«, broj 71/06, 150/08, 124/10, 124/11, 86/12, 94/13, 85/15 i 19/16, 98/19, 47/20, 77/20) (dalje u tekstu: Zakon), koji je stupio na snagu u lipnju 2006., sportske djelatnosti su od posebnog interesa za Republiku Hrvatsku, a razvoj sporta potiče se, između ostalog, izgradnjom i održavanjem sportskih građevina i financiranjem sporta sredstvima države i jedinica lokalne i područne (regionalne) samouprave. Sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete, u skladu s odredbama Zakona. 
Republika Hrvatska i jedinice lokalne i područne (regionalne) samouprave utvrđuju javne potrebe u sportu i za njihovo ostvarivanje osiguravaju financijska sredstva iz svojih proračuna. Jedna od javnih potreba u sportu za koje se sredstva osiguravaju u državnom proračunu je poticanje planiranja i izgradnje sportskih građevina. Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su programi, odnosno aktivnosti, poslovi i djelatnosti koje obuhvaćaju, između ostalog, planiranje, izgradnju, održavanje i korištenje sportskih građevina značajnih za jedinicu lokalne i područne (regionalne) samouprave. 
Upravljanje javnim sportskim građevinama može se povjeriti sportskim klubovima i savezima, sportskoj zajednici, ustanovama i trgovačkim društvima registriranim za obavljanje sportske djelatnosti upravljanja i održavanja sportskih građevina. Hrvatski sabor na prijedlog Vlade Republike Hrvatske, koja prethodno pribavlja mišljenje Nacionalnog vijeća za sport, tijela jedinica lokalne i područne (regionalne) samouprave, pripadajućih sportskih zajednica i odgovarajućih sportskih saveza donosi mrežu sportskih građevina kojom se određuje plan izgradnje, obnove, održavanja i upravljanja sportskim građevinama. 
Pod pojmom nogometni stadioni i igrališta podrazumijevaju se sportske građevine s travnatim (prirodnim ili umjetnim) terenom za igranje tzv. velikog nogometa, duljine od 90 m do 120 m i širine od 45 m do 90 m, sa gledalištem ili bez njega.
U svrhu ocjene učinkovitosti upravljanja i raspolaganja nogometnim stadionima i igralištima, utvrđeni su sljedeći ciljevi:
1. provjeriti cjelovitost podataka o nogometnim stadionima i igralištima
2. provjeriti normativno uređenje upravljanja i raspolaganja nogometnim stadionima i igralištima
3. provjeriti upravlja li se i raspolaže nogometnim stadionima i igralištima u skladu s propisima
4. ocijeniti ekonomske i financijske učinke upravljanja i raspolaganja nogometnim stadionima i igralištima
5. ocijeniti efikasnost sustava unutarnjih kontrola pri upravljanju i raspolaganju nogometnim stadionima i igralištima.
Zakonski propisi, akti i dokumenti kojima je uređeno upravljanje i raspolaganje nogometnim stadionom i igralištem u vlasništvu Općine Hlebine:
· Zakon o sportu -(»Narodne novine«, broj 141/22),
· Uredba o unutarnjem ustrojstvu Središnjeg državnog ureda za šport (»Narodne novine«, broj 118/16),
· Uredba o izmjenama uredbe o unutarnjem ustrojstvu Središnjeg državnog ureda za šport (»Narodne novine«, broj 58/18),
· Pravilnik o načinu osnivanja, zadaćama, djelokrugu i načinu rada školskih športskih saveza (»Narodne novine«, broj 13/14),
· Pravilnik o mjerilima za dodjelu nagrada sportašima za sportska ostvarenja (»Narodne novine«, broj 46/14), 
· Pravilnik o izmjenama i dopunama pravilnika o mjerilima za dodjelu nagrada sportašima za sportska ostvarenja (»Narodne novine«, broj 09/17),
· Odluka o načinu upravljanja i korištenja sportskih građevina u vlasništvu Općine Hlebine (»Službeni glasnik Koprivničko - križevačke županije«, broj 19/19), 
· Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinice lokalne samouprave na području Koprivničko - križevačke županije (Državni ured za reviziju, Područni ured Koprivnica, srpanj 2019.).
[bookmark: page3]Na temelju odredaba članaka 19. i 21. Zakona o Državnom uredu za reviziju (»Narodne novine«, broj 25/19), obavljena je revizija učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Koprivničko-križevačke županije (Državni ured za reviziju, Područni ured Koprivnica, srpanj 2019.). Postupci revizije provedeni su od 3. prosinca 2018. do 17. srpnja 2019.
[bookmark: page5]Prema odredbi članka 362. Zakona o vlasništvu i drugim stvarnim pravima (»Narodne novine«, broj 91/96, 68/98, 137/99 - Odluka Ustavnog suda Republike Hrvatske, 22/00 - Odluka Ustavnog suda Republike Hrvatske, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 - pročišćeni tekst i 94/17 - ispravak), smatra se da je vlasnik nekretnine u društvenom vlasništvu osoba koja je u zemljišnim knjigama upisana kao nositelj prava upravljanja, korištenja ili raspolaganja tom nekretninom, a vlasništvo Republike Hrvatske su sve stvari iz društvenog vlasništva na području Republike Hrvatske glede kojih nije utvrđeno u čijem su vlasništvu. 
Prema odredbi članka 70. Zakona o upravljanju državnom imovinom (»Narodne novine«, broj 52/18), do lipnja 2018. na snazi je bio Zakon o upravljanju i raspolaganju imovinom u vlasništvu Republike Hrvatske (»Narodne novine«, broj 94/13, 130/14, 18/16 i 89/17), nekretnine koje su u zemljišnim knjigama upisane kao vlasništvo Republike Hrvatske i koje su se na dan 1. siječnja 2017. koristile kao sportska igrališta, temeljem ovog Zakona upisat će se u vlasništvo jedinica lokalne ili područne (regionalne) samouprave na čijem području se nalaze. Postupak izdavanja isprava podobnih za upis prava vlasništva uređen je Odlukom o postupku izdavanja isprava podobnih za upis prava vlasništva jedinica lokalne i područne (regionalne) samouprave i ustanova, koju je u srpnju 2018. donio ministar državne imovine.
Prema nalazu revizije učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Koprivničko - križevačke županije navedeno je kako se na području Općine Hlebine nalazi jedno nogometno igralište NK Lipa. U narednoj tablici daju se podaci o nogometnom igralištu na području Općine Hlebine te o vlasništvu nad njim prema stanju u zemljišnim knjigama.
[bookmark: _Toc12868703][bookmark: _Toc25275496][bookmark: _Toc26270690][bookmark: _Toc44404851][bookmark: _Toc54258668][bookmark: _Toc115086324]Tablica 5. Podaci o nogometnom igralištu na području Općine Hlebine te o vlasništvu nad njim prema stanju u zemljišnim knjigama sredinom 2025. godine
	Evidencije o nogometnom igralištu u vlasništvu Općine Hlebine

	k.č..br
	k.o.
	Površina u m2
	Naziv
	Lokacija
	Vlasništvo prema stanju u zemljišnim knjigama

	741
	Hlebine
	11471
	NK Lipa
	Hlebine, Ulica bana Josipa Jelačića 47B
	Općina Hlebine


[bookmark: _Toc12868704][bookmark: _Toc25275497][bookmark: _Toc26270691][bookmark: _Toc44404852][bookmark: _Toc54258669][bookmark: _Toc115086325]Tablica 6. Podaci o vrijednosti nogometnog igrališta u vlasništvu Općine Hlebine krajem 2025. u €
	Podaci o vrijednosti nogometnog igrališta koncem 2024. u €

	Vlasništvo
	Naziv
	Vrijednost nogometnog stadiona

	
	
	Nabavna
	Otpisana
	Sadašnja

	Općina Hlebine
	NK Lipa
	18.713,92
	-
	18.713,92


Lokalne jedinice, u propisanim okvirima, samostalno određuju pravila i procedure upravljanja i raspolaganja vlastitom imovinom, odnosno nogometnim stadionima i igralištima. Način, ovlasti, procedure i kriteriji za upravljanje i raspolaganje mogu se utvrditi unutarnjim aktima.
          Upravljanje i raspolaganje nogometnim stadionima i igralištima
Upravljanje i raspolaganje nogometnim stadionima i igralištima podrazumijeva pronalaženje optimalnih rješenja koja će dugoročno očuvati stadione i igrališta i generirati zadovoljavanje javnih potreba u sportu, odnosno nogometu. Prema podacima lokalnih jedinica, nogometni stadioni i igrališta dani su na korištenje nogometnim klubovima, kao sportskim udrugama građana, s ciljem poticanja i promicanja nogometa te uključivanja građana, osobito djece i mladeži, u bavljenje nogometom. 
Općina Hlebine donijela je Odluku o načinu upravljanja i korištenja sportskih građevina u vlasništvu Općine Hlebine koja je objavljena u »Službenom glasniku Koprivničko-križevačke županije«, broj 19/19. Navedenom Odlukom utvrdio se način upravljanja i korištenja javnih sportskih građevina i drugih sportskih građevina u vlasništvu Općine Hlebine.
[bookmark: _Toc12868706][bookmark: _Toc25275499][bookmark: _Toc26270693][bookmark: _Toc44404854][bookmark: _Toc54258671][bookmark: _Toc115086327]Tablica 7. Podaci o rashodima po osnovi upravljanja i raspolaganja nogometnim igralištem u vlasništvu Općine Hlebine za 2023., 2024. i 2025. godinu
	Podaci o rashodima po osnovi upravljanja i raspolaganja nogometnim igralištem u vlasništvu Općine Hlebine 2023. - 2025. godine

	Hlebine
	Godina
	Rashodi (u €)

	
	
	Održavanje i drugi rashodi poslovanja
	Kapitalna ulaganja
	Ukupno

	
	2023.
	-
	59.350,35
	59.350,35

	
	2024.
	-
	59.913,81
	59.913,81

	
	2025.
	-
	-
	-

	
	Ukupno:
	-
	119.264,16
	119.264,16


Za ocjenu učinkovitosti upravljanja i raspolaganja nogometnim igralištima utvrđeni su kriteriji koji proizlaze iz zakona i drugih propisa te poduzetih aktivnosti u vezi s upravljanjem i raspolaganjem nogometnim igralištima. 

[bookmark: _Toc12868707][bookmark: _Toc25275500][bookmark: _Toc26270694][bookmark: _Toc44404855][bookmark: _Toc54258672][bookmark: _Toc115086328]Tablica 8. Ciljevi u učinkovitosti upravljanja i raspolaganja nogometnim stadionima i igralištima u vlasništvu lokalnih jedinica
	Ciljevi
	Mjere
	Kratko pojašnjenje mjera

	Evidencije o nogometnom igralištu
	Ustrojiti Evidenciju s cjelovitim podacima o nogometnim igralištima
	· nogometna igrališta su evidentirana u poslovnim knjigama i iskazana je njihova vrijednost 
· obavljen je godišnji popis imovine i obveza, popisom su obuhvaćena nogometna igrališta u vlasništvu lokalne jedinice te je njihovo knjigovodstveno stanje usklađeno sa stvarnim stanjem utvrđenim popisom 
· ustrojena je Evidencija imovine koja sadrži podatke bitne za upravljanje i raspolaganje nogometnim igralištem
· podaci o nogometnom igralištu u analitičkim knjigovodstvenim evidencijama i Evidenciji imovine su usklađeni 
· u zemljišnim knjigama i katastru je upisano vlasništvo, odnosno posjed lokalne jedinice nad nogometnim igralištem 

	Normativno uređenje upravljanja i raspolaganja nogometnim igralištem
	Jedinica lokalne samouprave će normativno urediti upravljanje i raspolaganje nogometnim igralištima

	· utvrdit će se način upravljanja i raspolaganja te izvještavanja o upravljanju i raspolaganju nogometnim igralištem
· primjenjivat će se utvrđeni način upravljanja i korištenja te izvještavanja o upravljanju i raspolaganju nogometnim igralištem
· donijet će se godišnji plan upravljanja i raspolaganja nogometnim igralištem u sklopu sa godišnjem planom upravljanja imovinom jedinice lokalne samouprave 
· nogometno igralište je registrirano za domaća  nogometna natjecanja

	Upravljanje i raspolaganje nogometnim igralištem
	Nogometnim igralištem upravlja se i raspolaže pažnjom dobrog gospodara
	· nogometno igralište privedeno je svrsi, odnosno koristi se za predviđenu namjenu 
· lokalna jedinica ostvaruje prihode od korištenja nogometnog igrališta (prodaja, zakup, najam, koncesija) 
· postupci prodaje i davanja u zakup, najam ili koncesiju provedeni su u skladu s propisima 
· rashodi ostvareni po osnovi upravljanja i raspolaganja nogometnim igralištem izvršeni su namjenski
· vodi se ažurna evidencija o ostvarenim prihodima i rashodima po osnovi upravljanja i raspolaganja nogometnim igralištem
· analiziraju se i vrednuju učinci upravljanja i raspolaganja nogometnim igralištem te se poduzimaju mjere i aktivnosti s ciljem povećanja pozitivnih i smanjenja negativnih učinaka

	Nadzor nad upravljanjem i raspolaganjem nogometnim igralištem
	Uspostaviti učinkovit sustav unutarnjih kontrola u svrhu praćenja upravljanja i raspolaganja nogometnim igralištem
	· propisane se ovlasti i odgovornosti u vezi s upravljanjem i raspolaganjem nogometnim igralištem
· uredit će se načini postupanja, odnosno donijet će se procedure u vezi s prodajom, davanjem u zakup ili najam i drugim oblicima upravljanja i raspolaganja nogometnim igralištem, od donošenja odluka do evidentiranja u poslovnim knjigama i vrednovanja ostvarenih učinaka 


[bookmark: _Toc115085854]

1.5 [bookmark: _Toc24015819][bookmark: _Toc26738523][bookmark: _Toc32403890][bookmark: _Toc115086329]STAMBENI PROSTORI
 
	Općina je vlasnik sljedećih nekretnina (obiteljskih kuća) i to:
	-     upisano u zk.ul.br. 657, k.o. Hlebine, k.č.br. 6 i 7, KUĆA I DVORIŠTE površine 672 m2 i ORANICA, površine 903 m2.
	Navedeni objekt i zemljište je kupljeno putem postupka prodaje i korištenja prava prvokupa pri raspolaganju sa zemljištem unutar cjeline zaštićene Upisom u upisnik kulturnih dobara. Sama zgrada nije upotrebljiva za stanovanje te je namjera Općine Hlebine uklanjanje građevine te izgradnja komunalne infrastrukture na istom mjestu i to javnog parkirališta.
	 
       Uz navedeno Općina je vlasnik sljedećih nekretnina:
· [bookmark: _Hlk117681308]upisano u zk.ul.br. 4596, k.o. Hlebine, k.č.br. 26/1, kuća i dvorište površine 166 m2 i 579 m2, na adresi Hlebine, Stjepana Radića 13A/13B,
· upisano u zk.ul.br. 4596, k.o. Hlebine, k.č.br. 26/2, park površine 219 m2, dvorište površine 500 m2 te veterinarska stanica površine 55 m2.
[bookmark: _Toc115085856]	   Navedena nekretnina se koristi kao prostor na korištenje Udruge slikara i kipara Hlebine te se i dalje koristi u istu svrhu.  
1.6  GODIŠNJI PLAN PROVOĐENJA POSTUPAKA PROCJENE IMOVINE U VLASNIŠTVU OPĆINE HLEBINE
Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina (»Narodne novine«, broj 78/15) koji je donesen 03. srpnja 2015. godine, a na snazi je od 25. srpnja 2015. godine.
	Procjena potencijala imovine Općine mora se zasnivati na snimanju, popisu i ocjeni realnog stanja. Jedan od glavnih zadataka u procesu upravljanja imovinom u vlasništvu Općine je uspostava jedinstvenog sustava i kriterija u procjeni vrijednosti pojedinog oblika imovine u vlasništvu Općine, posebno nekretnina kako bi se što transparentnije odredila njezina vrijednost.
	U 2026. godini pokrenut će se postupak rješavanja imovinsko-pravnih odnosa na nerazvrstanim cestama koje nisu upisane u vlasništvu Općine i sukladno tome izvršiti procjenu novoupisanih stavki imovine koje će se naći u registru imovine Općine.
	U 2026. godini planiraju se slijedeće aktivnosti.
· Općina treba neprestano raditi na detektiranju jedinica imovine u vlasništvu Općine, te istu procjenjivati i upisivati u poslovne knjige. 
· Rok: kontinuirano.

1.7 [bookmark: _Toc115085857]GODIŠNJI PLAN RJEŠAVANJA IMOVINSKO - PRAVNIH ODNOSA
Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze. U tom smislu potrebno je popisati sve nekretnine (poslovne prostore i građevinska zemljišta) na kojima postoji suvlasništvo. Jedinice lokalne samouprave koje su fizičkim osobama isplatile naknadu za zemljište oduzeto za vrijeme jugoslavenske komunističke vladavine, a koje je sukladno posebnom propisu postalo vlasništvo Republike Hrvatske po sili zakona.
Općina Hlebine nije isplaćivala naknade za zemljišta oduzeta za vrijeme jugoslavenske komunističke vladavine, a koje je sukladno posebnom propisu postalo vlasništvo Republike Hrvatske po sili zakona.
Uvidom u podatke iz katastra i zemljišnih knjiga uočeno je kako su na dijelu nekretnina podaci neusklađeni, te je potrebno kontinuirano raditi na usklađenju tih podataka.
	U 2026. godini planiraju se slijedeće aktivnosti:
             - početak usklađivanja vanknjižnih stanja sa stanjem upisa u zemljišne knjige,
	- rješavanje imovinsko-pravnih odnosa u zk.ul.br. 4596, k.o. Hlebine, k.č.br. 26/1, kuća i dvorište površine 166 m2 i 579 m2, na adresi Hlebine, Stjepana Radića 13A/13B te upisano u zk.ul.br. 4596, k.o. Hlebine, k.č.br. 26/2
1.8 [bookmark: _Toc115085858]GODIŠNJI PLAN VOĐENJA EVIDENCIJE IMOVINE
Jedna od pretpostavki upravljanja i raspolaganja imovinom je uspostava Evidencije imovine koja će se stalno ažurirati i kojom će se ostvariti internetska dostupnost i transparentnost u upravljanju imovinom. Stoga je jedan od prioritetnih ciljeva koji se navode u Strategiji formiranje Evidencije (Registra) imovine kako bi se osigurali podaci o cjelokupnoj imovini odnosno resursima s kojima Općina Hlebine raspolaže. Evidencija imovine je sveobuhvatnost autentičnih i redovito ažuriranih pravnih, fizičkih, ekonomskih i financijskih podataka o imovini.
Dana, 05. prosinca 2018. godine donesen je novi Zakon o središnjem registru državne imovine (»Narodne novine«, broj 112/18) prema kojem su jedinice lokalne samouprave obveznici dostave i unosa podataka u Središnji registar.
Dostava podatka u Središnji registar propisana je Uredbom o Središnjem registru državne imovine (»Narodne novine«, broj 03/20) kojom se uređuje ustrojstvo i način vođenja, sadržaj Središnjeg registra državne imovine i način prikupljanja podataka za Središnji registar te podaci iz Središnjeg registra koji se javno ne objavljuju. U Središnjem registru prikupljaju se i evidentiraju podaci na temelju valjanih isprava i ostale dokumentacije koje će biti propisane Pravilnikom o tehničkoj strukturi podataka i načinu upravljanja Središnjim registrom. Općina Hlebine dostavlja podatke i postupa sukladno navedenom Zakonu kada se izvrši promjena statusa nad pojedinom nekretninom.
1.9 [bookmark: _Toc115085859]GODIŠNJI PLAN POSTUPAKA VEZANIH UZ SAVJETOVANJE SA ZAINTERESIRANOM JAVNOŠĆU I PRAVO NA PRISTUP INFORMACIJAMA KOJE SE TIČU UPRAVLJANJA I RASPOLAGANJA IMOVINOM U VLASNIŠTVU OPĆINE HLEBINE
Sukladno Zakonu o pravu na pristup informacijama (»Narodne novine«, broj 25/13, 85/15, 69/22) Općina Hlebine na svojoj službenoj Internet stranici ima obvezu objavljivati:
· opće akte koje donosi, a koji se objavljuju i u Službenom glasniku Koprivničko-križevačke županije
· [bookmark: page331]nacrte općih akata koje donosi u svrhu provedbe savjetovanja sa zainteresiranom javnošću,
· godišnje planove, programe, strategije, upute, proračun, izvještaje o radu, financijska izvješća – na godišnjoj razini,
· zapise vezane uz lokalnu upravu i zaključke sa službenih sjednica Općinskog vijeća i službene dokumente usvojene na tim sjednicama,
· pozive za javne natječaje davanja u zakup imovine u vlasništvu Općine Hlebine.
Kontinuiranom i redovitom objavom navedenih informacija na Internet stranici Općine Hlebine zainteresiranoj javnosti omogućava se uvid u rad Općine Hlebine te se povećava transparentnost i učinkovitost cjelokupnog sustava upravljanja imovinom u vlasništvu Općine Hlebine.
2 [bookmark: _Toc115085861]STRATEŠKO USMJERENJE UPRAVLJANJA OPĆINSKOM IMOVINOM
Strateško usmjerenje Općine Hlebine sadrži definiran razvojni smjer i strateške ciljeve.
Sukladno članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17.) razvojni smjer predstavlja najviši hijerarhijski segment strateškog okvira koji je ujedno primarni okvir razvoja i kojim se realizira vizija razvoja koja je detaljno definirana u Strategiji upravljanja imovinom u vlasništvu Općine Hlebine za razdoblje od 2020. do 2026. godine.
Misija je osnovna funkcija ili zadatak koja definira temeljnu jedinstvenu svrhu u kontekstu u kojem se potom oblikuje vizija, definiraju strateški i posebni ciljevi te razvijaju mjere, projekti i aktivnosti. VIZIJA Općine Hlebine je sustavno, razvidno, optimalno i dugoročno održivo upravljanje imovinom u vlasništvu Općine Hlebine, temeljeno na načelima odgovornosti, javnosti, ekonomičnosti i predvidljivosti, koje je u službi postizanja gospodarskih, infrastrukturnih i drugih strateških razvojnih ciljeva i zaštite interesa Općine Hlebine, sa svrhom očuvanja imovine i njene važnosti za život i rad postojećih i budućih naraštaja


MISIJA Općine Hlebine je kreirati okruženje pogodno za organizaciju učinkovitijeg i racionalnijeg korištenja imovine u vlasništvu Općine Hlebine ciljem stvaranja novih vrijednosti i ostvarivanja veće ekonomske koristi.


Vizija je vrlo važan aspekt razvojnog smjera koji upućuje na kritični prijelaz iz trenutnog ja u buduće željeno stanje uz definiranu misiju i vrijednosti, a kroz provedbu strategije.

3 [bookmark: _Toc115085862]KASKADIRANJE STRATEŠKOG CILJA UPRAVLJANJA OPĆINSKOM IMOVINOM
Sukladno članku 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17) strateški cilj predstavlja dugoročni, odnosno srednjoročni cilj kojim se izravno potiče ostvarenje definiranog razvojnog smjera. Strateški cilj, dakle, ima zadatak provedbe strateškog usmjerenja, uz racionalnu uporabu raspoloživih resursa.
U svrhu ostvarivanja efikasnog upravljanja i raspolaganja imovinom Općine Hlebine utvrđuje se strateški cilj upravljanja općinskom imovinom.
STRATEŠKI CILJ - učinkovito upravljati svim oblicima imovine u vlasništvu Općine Hlebine prema načelu učinkovitosti dobroga gospodara.

Iz strateškog cilja upravljanja općinskom imovinom izvodi se sedam posebnih ciljeva upravljanja općinskom imovinom. Sukladno članku 2. Zakona o sustavu strateškog planiranja i upravljanja razvojem Republike Hrvatske poseban cilj je srednjoročni cilj definiran u nacionalnim planovima i planovima razvoja jedinica lokalne i područne (regionalne) samouprave kojim se ostvaruje strateški cilj iz strategije i poveznica s programom u državnom proračunu ili proračunu jedinice lokalne i područne (regionalne) samouprave.
Posebni ciljevi upravljanja općinskom imovinom kao i programiranje pripadajućih mjera, projekata i aktivnosti[footnoteRef:1] predstavljaju provedbu strategije upravljanja općinskom imovinom. Posebni ciljevi biti će raščlanjeni u pogledu programiranja pripadajućih mjera, projekata i aktivnosti koje predstavljaju implementaciju posebnog cilja kao i neizravnu primjenu strateškog cilja. [1:  Prema članku 2. Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17) mjere su skup međusobno povezanih aktivnosti i projekata u određenom upravnom području kojom se izravno ostvaruje posebni cilj, a neizravno se pridonosi ostvarenju strateškoga cilja. Aktivnost je niz specifičnih i međusobno povezanih radnji čija provedba izravno vodi ostvarenju mjere, a neizravno ostvarenju posebnoga cilja, dok je projekt niz međusobno povezanih aktivnosti koje se odvijaju određenim redoslijedom radi postizanja ciljeva unutar određenoga razdoblja i određenih financijskih sredstava.] 

Također će biti prepoznati pokazatelji ishoda[footnoteRef:2] za posebne ciljeve kako bi se provedba upravljanja općinskom imovinom uspješno mogla pratiti te će biti identificirani i pokazatelji rezultata[footnoteRef:3] za mjere, projekte i aktivnosti koji se metodično razrađuju godišnjim planovima upravljanja općinskom imovinom kao operativnim dokumentima koji se temelje na Strategiji i kojima se provode elementi strateškog planiranja definirani u Strategiji. [2:  Prema članku 2. Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17) pokazatelj ishoda je kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u postizanju utvrđenog posebnog cilja.]  [3:  Prema članku 2. Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17) pokazatelj rezultata je kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u provedbi utvrđene mjere, projekta i aktivnosti.] 



[bookmark: _Toc115086347]Slika 1. Kaskadiranje strateškog cilja upravljanja imovinom Općine Hlebine



[bookmark: _Toc462657756]4. SMJERNICE ZA OSTVARIVANJE POSEBNIH CILJEVA 
1. konstantno ažuriranje postojećeg Registra imovine,
2. pronalaženje i uknjižba imovine u vlasništvu Općine Hlebine koja dosada nije evidentirana kao općinska imovina,
3. usklađivati podatke u zemljišnim knjigama sa podacima u katastru radi utvrđivanja stvarnog stanja na terenu,
4. težiti da što veći dio nekretnina bude aktiviran te tako povećati prihode Proračuna i ostvariti veću djelotvornost,
5. stjecati vlasništvo nekretnina namijenjenih za gradnju komunalne infrastrukture,
6. rješavati imovinsko-pravne odnose na nekretninama, kao osnovni preduvjet realizacije investicijskih projekata,
7. odluke o upravljanju nekretninama u vlasništvu Općine Hlebine temeljiti na najvećem mogućem ekonomskom učinku i održivom razvoju,
8. popisati sve nekretnine na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice,
9. voditi brigu o interesima Općine Hlebine kao vlasnika nekretnina prilikom izrade prostorno planske dokumentacije,
10. poduzimanje aktivnosti da se zemljište koje je prostornim planom predviđeno za gradnju uređuje i priprema za izgradnju te da se njime dalje upravlja i raspolaže sukladno zakonskim odredbama i proračunskim sredstvima Općine,
11. upisati sve nerazvrstane ceste kao javno dobro u općoj uporabi i kao neotuđivo vlasništvo Općine Hlebine,
12. vršiti kontrolu nad trgovačkim društvima u kojima Općina Hlebine ima poslovni udio, kako bi ta društva poslovala ekonomski opravdano i prema zakonskim odredbama,
13. Objavljivati podatke na internetskim stranicama o trgovačkim društvima u vlasništvu/suvlasništvu Općine,
14. sudjelovati na sjednicama skupština trgovačkih društava vlasništvu/ suvlasništvu Općine,
15. pojedinačno ocjenjivanje ekonomske koristi imovine,
16. procjenjivanje imovine te njeno iskazivanje u knjigovodstvu Općine Hlebine,
17. procjenu potencijala imovine Općine Hlebine zasnivati na snimanju, popisu i ocjeni realnog stanja,
18. uspostaviti jedinstven sustav i kriterije u procjeni vrijednosti pojedinog oblika imovine, kako bi se što transparentnije odredila njezina vrijednost,
19. utvrditi namjenu nekretnina s kojima Općina Hlebine upravlja i raspolaže te ustrojiti evidenciju o ostvarenim prihodima i rashodima od upravljanja i raspolaganja nekretninama po svakoj jedinici nekretnine, kako bi se mogla utvrditi i pratiti učinkovitost upravljanja i raspolaganja nekretninama,
20. u proračunu osigurati sredstva za plaćanje svih režijskih troškova te za investicijsko održavanje objekata u vlasništvu Općine, kako bi se priveli svrsi i bili prikladniji za korištenje,
21. na racionalan i učinkovit način upravljati poslovnim prostorima na način da oni poslovni prostori koji su potrebni Općini Hlebine budu stavljeni u funkciju koja će služiti njezinu racionalnijem i učinkovitijem funkcioniranju, dok svi drugi poslovni prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem,
22. poduzeti aktivnosti za naplatu potraživanja vezanih uz zakup poslovnih prostora te aktivnije pratiti istek roka zaključenih ugovora i pravodobno poduzimati radnje u vezi s produljenjem ugovora o zakupu odnosno provedbi natječaja za zakup,
23. pri davanju poslovnih prostora na korištenje udrugama u obliku nefinancijske podrške za financiranje programa i projekata, provoditi javni natječaj u skladu s odredbama Zakona o udrugama i Uredbe o kriterijima, mjerilima i postupcima financiranja i ugovaranja programa i projekata od interesa za opće
dobro koje provode udruge,
24. propisati procedure kojima treba urediti poslove upravljanja i raspolaganja te ovlasti i nadležnosti zaposlenika te unaprijediti sustav unutarnjih kontrola pri upravljanju i raspolaganju nekretninama,
25. normativno urediti raspolaganje svim pojavnim oblicima nekretnina,
26. provoditi nadzor nad stanjem imovine u vlasništvu Općine Hlebine,
27. redovito pregledavati imovinu radi nadgledanja i planiranja održavanja,
28. kvalitetnije i brže donošenje odluka o upravljanju imovinom,
29. pratiti koristi i učinke od upravljanja imovinom,
30. na službenoj Internet stranici omogućiti pristup dokumentima upravljanja i raspolaganja imovinom u vlasništvu Općine,
31. provoditi savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine
32. organizirati učinkovito i transparentno korištenje imovine u vlasništvu Općine s ciljem stvaranja novih vrijednosti i ostvarivanja veće ekonomske koristi,
33. kontinuirano procjenjivati učinke propisa kojima se uređuju svi pojavni oblici imovine u vlasništvu Općine Hlebine,
34. izrađivati opće i pojedinačne akte u vezi s upravljanjem i raspolaganjem imovinom,
35. kontinuirano pratiti zakonske i podzakonske akte koji se odnose na raspolaganje i upravljanje imovinom.

          5.   IZVJEŠTAVANJE

	O provedbi ovog Godišnjeg plana upravljanja imovinom u vlasništvu Općine Hlebine u 2026. godini, općinska načelnica Općine Hlebine izvještava Općinsko vijeće polugodišnje do 30. rujna 2026. godine, te godišnje do 31. ožujka 2027. godine za 2026. godinu. 



KLASA: 406-03/25-01/03
URBROJ: 2137-7-25-1
Hlebine, ____________2025. godine

                                                                                                      OPĆINSKA NAČELNICA:
                                                                                                  
                                                                                                               Božica Trnski






STRATEŠKI CILJ 1. - Učinkovito upravljati svim oblicima imovine u vlasništvu Općine Hlebine prema načelu učinkovitosti dobroga gospodara


Poseban cilj 3.1. - učinkovito upravljanje nekretninama i pokretninama u vlasništvu Općine Hlebine


Poseban cilj 3.2. - učinkovito upravljanje vlasničkim udjelima u trgovačkim društvima u vlasništvu/suvlasništvu Općine Hlebine


Poseban cilj 3.3. - sveobuhvatna evidencija imovine Općine Hlebine

